Γεια σας! Εγώ είμαι, ο Βίνι Γκριν.
Βολτάρω στην πανέμορφη Νότια Καλιφόρνια
και συναντώ κόσμο που δυσκολεύεται κάπως να παραμείνει υγιής.
Όπως η φίλη μου, σήμερα, εδώ στο ηλιόλουστο Σαν Ντιέγκο.
Ένα πουλάκι μού είπε ότι δυσκολεύεται να φερθεί όμορφα στο σώμα της.
Μα ξέρετε το πιο καλό; Δεν με περιμένει.
Ακριβώς. Θα της κάνω έκπληξη. Πλάκα δεν έχει;
Εντάξει, τώρα αγχώνομαι.
Για πες κι εσύ, Λαίδη. Αγχώνεσαι εσύ;
Όχι βέβαια! Εσύ είσαι βράχος!
Εντάξει, φύγαμε!
Γεια χαρά σου!
Πέτα το όπλο, έρχομαι με φιλικές διαθέσεις!
Θεούλη μου!
Ο Βίνι Γκριν;
Τι θες εσύ εδώ; Δεν το πιστεύω!
Είμαι στ' αλήθεια εγώ!
Έκπληξη!
-Είμαι στ' αλήθεια εδώ. -Αχ, Βίνι!
Έντονη η εμπειρία μας στην κουζίνα. Παραλίγο να μου κόψεις τον λαιμό!
Αφού τρόμαξα!
Πού να φανταστώ ότι θα έρθεις εδώ;
Το ξέρω. Τώρα, όμως, να 'μαστε.
Νομίζω πως έχεις μια ιστορία να πεις.
Είσαι έτοιμη να την πεις;
-Δεν ξέρω αν είμαι έτοιμη. -Ποτέ δεν είμαστε.
Μα εγώ είμαι εδώ για να σε βοηθήσω να ξεκινήσεις.
Έχουμε ένα προβληματάκι, έτσι;
Ναι. Ναι, έχουμε.
Με την κακιά τη λέξη.
Όχι αυτή που σκέφτεσαι. Το φαγητό εννοώ.
Μίλα μου για τη σχέση σου με το φαγητό.
Εντάξει. Θα είναι δύσκολο αυτό.
Λοιπόν…
Από την εφηβεία μου ακόμη, είχα ένα…
πράγμα… όπου εγώ…
Όλα καλά. Είμαι εδώ. Κοίτα με. Είμαι εδώ.
Όπου εγώ…
Μερικές φορές, εγώ…
Τρως βουλιμικά.
Βασικά, ναι, αλλά είναι κομμάτι μιας…
Ξέρεις, είναι μια ολόκληρη…
Μια ολόκληρη…
Ένα είδος ρουτίνας.
Βουλιμίας και εξαγνισμού.
Σωστά. Κι όταν την ξεκινήσω, ξέρεις, είναι κάπως σαν να με απήγαγαν.
Είναι λες και κάποιος έχει ένα…
-Ένα μαχαίρι στον λαιμό σου. -Ναι. Κι απλώς…
τρώω τόσο πολύ, που είναι πολύ οδυνηρό και τρομακτικό. Και…
Και νιώθω ότι θα σκάσω.
Ότι αν δεν εξαγνιστώ, θα πεθάνω.
Αχ, καλή μου. Πόσο λυπάμαι. Είναι τρομερό.
Ναι. Είναι τρομερό.
Είμαι ένα τρομερό, αηδιαστικό…
απαίσιο τέρας.
Πραγματικά είσαι.
Μα δεν χρειάζεται να είσαι.
Κι αν σου έλεγα ότι μπορούμε να σε βάλουμε στον δρόμο
για έναν υγιή, χαρούμενο νέο εαυτό σου;
Ξεκινώντας από σήμερα, αυτήν τη στιγμή!
Πώς θα σου φαινόταν;
Γιατί μου αγγίζεις το πρόσωπο;
Επειδή σ' αγαπώ.
Μα ούτε καν με ξέρεις!
Γιατί σου μιλάω;
Γιατί σου λέω την ιστορία; Δεν την έχω πει σε κανέναν!
Ούτε σ' έναν άνθρωπο στη ζωή μου! Ποτέ!
Τι σκατά μέρος είναι αυτό;
Τι μέρος είναι αυτό; Πού διάολο είμαι;
Δεν είναι το σπίτι μου αυτό! Τι συμβαίνει;
Έτοιμη να πεις την ιστορία σου;
Έτσι νομίζω.
Δεν ξέρω.
Θα σε βοηθήσω να ξεκινήσεις.
Έχουμε πρόβλημα με το φαγητό.
-Ναι. Ναι, έχω. -Ναι.
Έχω πρόβλημα με το φαγητό.
Ναι.
Δύσκολο είναι.
Συνέχισε. Εδώ είμαι εγώ.
Νιώθεις ότι δεν έχεις τον έλεγχο, σωστά;
Ένα απλό τηλεφώνημα ίσως είναι το πρώτο σου βήμα
για ένα ταξίδι σε έναν ολοκαίνουριο εαυτό σου!
Το σύστημα Meal-a-Wheel είναι τόσο εύκολο, ακόμη και για μένα!
Εφόσον ελέγξεις το φαγητό σου, θα σκεφτείς "Τι άλλο μπορώ να ελέγξω;"
Είμαι υπερήφανος για τη Μέρι Μπεθ. Και θέλω να είμαι και για σένα.
Μη χάσεις άλλη μέρα ενώ μπορείς να ξεκινήσεις τώρα αμέσως.
Τηλεφώνησέ μου.
Μωρό μου;
Πάλι ξύπνησες; Πρέπει να ξεκουραστείς.
Το ξέρω, μωρό μου. Απλώς δεν έχω ύπνο.
Αυτά τα φάρμακα με ξαγρυπνάνε.
Κι αρχίζει να λειτουργεί το μυαλό μου και μου έρχονται…
-Έχω κάποιες ιδέες για… -Ναι.
Όχι, αγάπη, δεν θέλω ν' ανησυχείς για τη δουλειά.
Ξέρεις τι χρειάζεσαι τώρα;
Πρέπει να ξεκουραστείς, να αναρρώσεις.
Θέλω να πάρεις βάρος. Εντάξει;
Η υγεία σου είναι πολύ σημαντική, το ίδιο και η γονιμότητά σου.
Για όπα!
Ο γιατρός είπε ότι υπάρχει χρόνος, αρκεί να φροντίζεις τον εαυτό σου.
Ξέκοψέ το όσο είναι νωρίς.
Το ξέρεις ότι δεν ξαναμένω έγκυος, έτσι;
Δεν θα αποφασίσουμε τίποτα απόψε.
Όχι, μωρό, μου, σου το λέω. Το έχω αποφασίσει ήδη ότι…
Ας ξεκουραστούμε. Κι ας αναρρώσουμε.
Θα το συζητήσουμε αργότερα. Εντάξει;
Έλα δω.
Δεν είναι όμορφα έτσι;
Θα έρθεις μαζί μου για να πάρεις τον έλεγχο του σώματος και της ζωής σου;
Αρκεί να τηλεφωνήσεις σήμερα.
ΚΑΛΕΣΤΕ ΤΩΡΑ! 1-800-555-ΛΙΓΝΗ
Πήγε 10:00 κι ακόμη εδώ.
Ίσως επειδή της έφτιαξες την ομελέτα!
Από ευγένεια. Έχω το γονίδιο της φιλοξενίας. Δεν κλείνει με κουμπί.
Χθες δεν ήσουν ευγενική. Ήσουν άτακτη.
-Ήμουν. -Ναι.
Κάτσε, ήμουν. Ήμουν; Βρίσκεις;
Εγώ ένιωσα ότι ήμουν.
Ναι, ναι!
-Το γούσταρες. Ναι. -Ναι. Πράγματι.
Έλεγα, που λες… Έρνι;
Έλεγα, ίσως την επόμενη φορά
να διαλέξω εγώ τον τρόπο που θα βάλουμε μια πικάντικη πινελιά.
Ναι… Βασικά, ό,τι θες, αγάπη μου. Εγώ είμαι ανοιχτός.
Ναι. Θα το σκεφτώ αυτό.
Τι θέλω εγώ.
-Εντάξει, αλλά πρώτα την ξεφορτώνεσαι; -Και πάλι ευχαριστώ για το υπέροχο βράδυ.
-Ναι! Ήταν ευχαρίστησή μας. -Ναι.
Ήταν… αμοιβαία μας ευχαρίστηση.
Ναι.
Ξέρεις κάτι;
Από κει είναι η μεριά για τα βοηθήματα.
Να σου πω, δεν πειράζει. Όλα καλά.
-Μην ανησυχείς καθόλου. -Εντάξει.
Όλα χαλαρά.
Ψόφιο το κύμα.
Άρα, και το σέρφινγκ.
Όταν το κύμα είναι ψόφιο, πας παρακάτω.
Κάποιοι θα πάμε να δουλέψουμε στα ψαράδικα τόνου.
-Προλαβαίνεις, αν θες. -Τόνος;
Ναι. Ή μακρύπτερος. Ό,τι αφθονεί.
Δεν θα πάει στα ψαράδικα, πουρό. Θα μείνει εδώ μαζί μου.
Έγινε. Έγινε, τα λέμε.
Ντάξει. Γεια.
Η ευλογημένη μας σπιτονοικοκυρά έφτιαξε επιτέλους την άλλη τουαλέτα.
Τώρα θα διπλασιάσει το νοίκι.
Καλή τύχη και στους δυο!
-Γεια σας, παιδιά! -Γεια!
-Περάστε μέσα. -Φυσικά.
Τι κάνεις, φίλε;
Βασικά, μακάρι να το είχαμε περάσει το βουνό,
αλλά τελικά, το μόνο δυσκολότερο απ' τον πόνο είναι η ανάρρωση.
-Ναι. -Ναι.
Είσαι πολύ γενναίος.
-Ναι. -Λοιπόν, πάρε.
-Αυτό για σένα κι αυτό για τη Μάγια. -Εντάξει.
-Περαστικά. -Ναι.
Γεια σου, γλυκιά μου, ήρθα. Πώς νιώθεις;
Παγιδευμένη. Απλώς παγιδευμένη εδώ.
-Παγιδευμένη! -Ναι, δύσκολη η ανάπαυση. Το ξέρω.
Δεν είναι καν αυτό. Θέλω να ξαναγυρίσω στη ζωή μου.
Και πρέπει.
Περνάς τόσο πολλά, όλα ταυτόχρονα.
Είναι ό,τι χειρότερο. Ούτε το φαντάζομαι. Δεν ξέρω. Μπορεί και ναι.
Έχασα τον αγαπημένο μου θείο όταν γέννησα τα δίδυμα και…
Πάλι λέω πολλά.
Δεν πειράζει.
Στην κρεβατοκάμαρά μου είσαι. Είναι ό,τι πρέπει.
Λυπάμαι πολύ, Σίλα, για όλα.
Για τον πατέρα σου. Για την ωοθήκη σου.
Δεν ξέμεινα!
Από ωοθήκες. Όχι από πατέρα.
Μήπως έφερες τα μπλοκ που σου ζήτησα;
Όχι, γιατί σου έφερα κάτι πάρα πολύ καλύτερο.
Λέγεται…
πίνακας μαρκαδόρου.
Τον έστειλε ένας φίλος του Έρνι απ' το ΜΙΤ.
Δες εδώ.
Εξαφανίστηκε!
Τέλειο.
Και τώρα δουλειά.
-Λοιπόν. -Ω, ναι!
-Εδώ είμαστε. Όπως υποσχέθηκα. -Εδώ είμαστε. Έτσι μπράβο.
-Υπέροχα. -Ορίστε.
Αυτό που έκανες στη μαρίνα.
-Ναι. -Με τα παιδιά.
Ήταν πραγματικά σπουδαίο.
Ναι, θα αλλάξουμε τον κόσμο, να το ξέρεις.
Σταμάτησαν οι κατασκευές;
Όχι, όχι.
Ξεκίνησαν την κατεδάφιση το ίδιο βράδυ. Η λίστα αλληλογραφίας μας, όμως, γέμισε.
Κι αυτό είναι το πραγματικό μέτρο.
Ναι, ναι.
Δύσκολο να βλέπεις την κοινότητα να κινείται τόσο δεξιά.
-Έτσι; -Ναι.
Εμένα μ' αρέσουν άλλου είδους κουνήματα, αν με πιάνεις.
Μάλιστα. Ναι, φυσικά σε πιάνω.
Η Γκρέτα λέει ότι κι εσύ με τη Σίλα είστε του μοιράσματος.
Μια κάποια έλλειψη περιορισμών.
-Με καταλαβαίνεις. -Για σοσιαλισμό μιλάς;
Με την Γκρέτα φέραμε μια δεύτερη γυναίκα στο κρεβάτι χθες βράδυ.
Έρνι! Τι;
Τρίο;
Ναι! Στα καλύτερά του αυτό ήταν!
Πω πω. Τι λες τώρα;
Αυτά θα 'ναι συνηθισμένα για σένα, όμως.
Έλα τώρα, κύριε Μπέρκλεϊ, ελεύθερος έρωτας.
Πάει καιρός από τότε.
Πάρα πολύς καιρός.
Έκανα μια απόπειρα πάλι πρόσφατα…
αλλά δεν έφτασα μέχρι εκεί.
Ναι, η Γκρέτα λέει ότι περνάτε μια άγρια περίοδο.
Πολλά σου λέει η Γκρέτα, ε;
Ναι, μου λέει πολλά.
Ενίοτε, υπερβολικά πολλά.
Γιατί πίστευα πως η κασέτα πήγαινε τέλεια.
ΣΩΜΑ ΑΠΟ ΤΗ ΣΙΛΑ ΜΙΑ ΕΠΩΝΥΜΙΑ LIFESTYLE
Πάει.
Έχεις ρεύμα. Στο πανηγύρι. Έχεις θαυμαστές.
Όχι, όχι. Πελάτες έχω μόνο.
Μα δεν έχω αυτό.
-Βρήκες παρηγοριά στο φαγητό; -Ω, ναι.
-Ναι. -Ο Βίνι Γκριν. Το έχω δει.
Μετά τα μεσάνυχτα, έτσι; Το Meal-a-Wheel;
Δες.
Δες πώς τον κοιτάζει η γυναίκα.
Αυτή δεν είναι πελάτισσα. Αυτή είναι ακόλουθος. Αυτό είναι αφοσίωση.
Αυτές οι γυναίκες τον κοιτάζουν λες και…
λες και τους έχει κάνει μάγια.
Τι να πω;
Πιεστικοί οι άντρες.
Ο Έρνι, για παράδειγμα.
Αν δείξεις το παραμικρό σεξουαλικό ενδιαφέρον,
αυξάνει το στοίχημα και…
Όχι. Συγγνώμη. Όχι. Δεν μιλάμε για μένα.
Μιλάμε για σένα. Ναι.
Και κάθεσαι και ζητάς τη γνώμη μου για τις ιδέες σου. Συγγνώμη. Λέγε.
Θέλεις να μου πεις κάτι, Γκρέτα;
Όχι, όχι.
Είμαι εδώ να σε στηρίξω στο ταξίδι σου, επαγγελματικό και μη.
Έκανα τρίο.
Κάθε φορά που πράγματα Αρχίζουν να συμβαίνουν ξανά
Νομίζω πως έχω κάτι καλό…
ΣΗΜΑΝΤΙΚΟΣ Ο ΧΡΟΝΟΣ ΜΕ ΤΗΝ ΟΙΚΟΓΕΝΕΙΑ
Εμπρός;
Μήπως είναι η κυρία του σπιτιού εκεί;
Ποίος καλεί για την κυρία του σπιτιού;
Είμαι…
ο Μάικ, από τη Θέρμανση-Κλιματισμός Κοβάλσκι.
Ήθελα να της μιλήσω περί εξαερισμού.
Θα βοηθήσει πολύ στην αποδοτικότητα του γκαζιού.
Δεν ξέρω ποια φάρμα δεδομένων σας πούλησε τον αριθμό μας,
αλλά δεν ενδιαφερόμαστε, οπότε…
Μάλλον δεν έχω φτιαχτεί
Beach Boys ακούω;
Γι' αυτές τις εποχές
Μπορώ να τα καταφέρω. Μπορώ να το χτίσω αυτό. Να αναπτυχθώ.
Και βέβαια μπορείς.
Ναι. Ο Βίνι Γκριν δεν έχει τη μυστική σος.
Ο Βίνι Γκριν δεν έχει… Εσύ την έχεις, μωρό μου!
Αγάπη;
Ήρθε κάποιος Κέβιν;
Απ' τη Σταλ/Γκράνερ, να πει "γεια".
Κι ήταν πολύ επίμονος, παρότι του είπα
-ότι δεν είσαι για επισκέψεις τώρα. -Όχι, δεν πειράζει.
Γεια σου, Κέβιν. Πέρνα!
Δεν ήξερα ότι ήσουν… Συγγνώμη, δεν ήξερα ότι ήσουν άντυτη.
Όχι!
Μια ρόμπα είναι απλώς.
Νομίζω πως θα βγούμε όλοι ζωντανοί από δω μέσα!
Πανέμορφα είναι.
-Τα λουλούδια. -Σ' ευχαριστώ.
Θα τα πάρω να τα βάλω σε λίγο νερό.
Ναι; Οπότε… Απλώς…
Θα έχετε πολλά να πείτε, οπότε…
Μυστική σος, εντάξει;
-Εντάξει. -Ντάνι;
Με βοηθάς να τα βάλω στο νερό αυτά;
-Ναι, αμέσως. -Θέλω λίγο νερό. Βασικά, πολύ νερό.
-Ναι, έχουμε πολύ νερό, Γκρέτα. -Καλά, ηρέμησε.
Έχεις τη μυστική σος.
Ναι, λοιπόν… Το σκέφτηκα.
Και… Ξέρεις, για το σχέδιο μάρκετινγκ.
Και ξέρω ότι έχουμε εστιάσει στις ζωντανές εμφανίσεις.
Κοιτάζοντας μπροστά, όμως, αναρωτιέμαι τι έπεται.
Βασικά, είχε γίνει κουβέντα για περιφερειακή…
Γιατί σκέφτομαι την τηλεόραση. Ενημερωτική διαφήμιση.
Μέσα σε μια ώρα μπορώ να φτάσω σε περισσότερο κόσμο απ' ό,τι…
Συγγνώμη. Είπες ότι "είχατε σκεφτεί";
Κανείς δεν ξέρει το μέλλον. Ο γιατρός είπε ότι ίσως θες έναν μήνα να επανέλθεις.
Του μίλησες;
Όχι, ο μπαμπάς μου.
Μας ενημέρωσε όλους στο μάρκετινγκ.
Ένα τσούρμο άντρες συζητούσαν για το μουνί σου.
Απλώς, ξέρεις, για να δούμε πόσες εμφανίσεις έπρεπε να ακυρώσουμε,
πόσο όλο αυτό…
Ξέρεις, βασικά…
Το ιδιωτικό ιατρικό θέμα;
…θα κοστίσει στην εταιρεία. Και, ενημερωτικά, είναι πολλά.
Μα φαίνεται ότι ήδη είσαι καλύτερα.
Θα χαρεί ο μπαμπάς.
Το σκατό ήρθε για κατασκοπεία.
Κέβιν, μπορείς να πεις στον μπαμπά σου ότι
δεν χρειάζεται να ακυρώσει άλλες εμφανίσεις
γιατί έχω κάποια να με αντικαταστήσει μέχρι να ξανασταθώ στα πόδια μου,
κι είναι πολύ άξια.
Δεν θα έχουν πρόβλημα. Ενημέρωσέ τον.
Μπείτε μέσα.
-Γεια! -Γεια.
Με το μαλακό την κόρνα.
Συγγνώμη. Απλώς ενθουσιάστηκα. Είμαι έτοιμη να τα βάλω με τον κόσμο!
Έχουμε τα παιδιά.
-Έχουν πιει μπόλικα αναψυκτικά. -Ναι.
-Έχουμε πλακάτ! -Λυπάμαι γι' αυτό… Δεν μπορώ σήμερα.
Δεν θα έρθεις.
Σκέφτηκα να την αφήσω, αλλά μόλις γυρίσω την πλάτη
ξανασηκώνεται, ρισκάρει και…
Δεν ξέρει πώς να σταματήσει, αν εγώ δεν…
Την επιβλέπεις; Τι είσαι, ο σύζυγος ή ο δεσμοφύλακας;
Συγγνώμη. Κακώς αστειεύομαι. Είσαι σπουδαίος σύζυγος.
Κι είναι ολοφάνερο πόσο σκληρά δουλεύεις. Δείχνεις εξουθενωμένος.
Μερικές φορές, όταν σώμα και πνεύμα χρειάζονται θεραπεία,
έχω καθήκον να τα φροντίσω.
Απλώς έχω άγχος.
Θα έρθει το PBS κι εσύ είσαι η φωνή του κινήματος.
Δεν ξέρω πώς θα μιλήσουμε γι' αυτό χωρίς εσένα.
Όχι. Κοίτα, απλώς μίλα από καρδιάς, εντάξει;
Τι σημασία έχει αν ακουστεί λίγο πρωτόγονο ή ασχημάτιστο;
Όλα τα μεγάλα κοινωνικά κινήματα της ιστορίας
ξεκίνησαν με έναν ερασιτέχνη που έκανε ό,τι μπορούσε.
Αφού δεν θα έρθεις μαζί μας…
Τι έχεις εκεί;
Για μένα;
Είναι αβοκάντο και γκούντα σε ψωμί σίκαλης.
Έχει και λίγο αλάτι με τσίλι και λάιμ.
Το παίρνω απ' τη μεξικανική αγορά.
Είσαι το κάτι άλλο, έτσι;
Άντε, φύγε! Πήγαινε να σώσεις τον κόσμο.
-Γεια. -Ναι.
Τοκ τοκ!
Έχουμε ένα σάντουιτς με ψητό τυρί, την εσπεσιαλιδάδ μου.
Είναι γεμάτο κατεψυγμένο σπανάκι.
Προφανώς, όχι κατεψυγμένο πια,
αλλά έχει πολύ υψηλή περιεκτικότητα σε σίδηρο.
Μπορώ να σηκωθώ για να φάω.
Όχι, όχι. Δεν θα πας πουθενά.
Θα χαλαρώσεις και θα μ' αφήσεις να σε φροντίσω.
Θα σε παχύνει για να σε γκαστρώσει πάλι.
Αισθάνομαι πολύ καλύτερα, ειλικρινά.
Γεια. Ωραίο παντελόνι.
Αίμα έχεις στην μπλούζα;
Κέτσαπ!
Ό,τι πεις. Πού έχουν τη μαμά σου;
Κι αν σου έλεγα ότι θα είχες…
-Πάμε πάλι. -Φαντάσου να έχεις οτιδήποτε…
Πάμε πάλι.
Θέλω τη βοήθειά σου.
Έτσι μπράβο.
Σε απέλυσαν; Σε έβαλαν στην άκρη; Τι έγινε;
Είχα μια ιατρική αναποδιά
κι αντί να τους αφήσω να με παροπλίσουν, σκέφτηκα να με αντικαταστήσεις εσύ.
Εγώ στη σκηνή, χωρίς εσένα;
Για λίγο μόνο. Μέχρι να συνέλθω.
Και να με ξαναπετάξεις έξω;
Θα σου δώσω τα διπλά απ' όσα έβγαζες.
Γιατί εμένα;
Δεν βρίσκουν έναν κατσαρομάλλικο κλώνο να φορέσει τα κορμάκια σου;
Σίγουρα θα μπορούσαν, αλλά δεν υπάρχει καλύτερη από σένα, Μπάνι.
-Με τέτοια μαεστρία, ταλέντο, πείρα… -Ναι, ναι, ναι.
Εσύ τι έχεις, τέλος πάντων;
Το ιατρικό.
Μπήκα επειγόντως στο χειρουργείο για να αφαιρέσω μια στρεβλή ωοθήκη.
Αηδία. Πότε;
-Τη μέρα της κηδείας του πατέρα μου. -Άντε χέσου, μωρέ!
Σοβαρολογείς.
Ναι. Όπως είπα, γι' αυτό θέλω τη βοήθειά σου.
Σου έχω έτοιμη επιταγή, μαζί με οδηγό
με σημειώσεις για να ξεσηκώνεις τον κόσμο και να υπάρχει συνοχή.
Μου πήρες όλες τις ασκήσεις και τώρα μου λες πώς να τις κάνω.
-Τις έχω εξελίξει σημαντικά. -Δεν παίζεσαι, μιλάμε.
Ξέρω ότι το χρειάζεσαι!
Μην το πολεμάς λόγω εγωισμού.
Κάνε στον εαυτό σου τη χάρη μια φορά.
Θα τη βρεις την άκρη.
Μπορείς να σκεφτείς πιο μεγαλεπήβολα, καλύτερα.
Από την άλλη,
δεν αντέχεις καν το πανηλίθιο κολεγιόπαιδο βύσμα της Σταλ/Γκράνερ.
Ίσως δεν έχεις το μυστικό. Ίσως δεν έχεις τη σος.
Ίσως να βράζεις στην ίδια σου την παραλίγο, μα άπιαστη επιτυχία…
Παίζει το PBS. Ήξερα ότι δεν θα 'θελες να το χάσεις.
Έλα, γλυκιά μου.
Σέρφερ, εργολάβοι, ψαράδες.
Ποιος καθοδηγεί το περιβαλλοντικό μέλλον της Καλιφόρνια;
Σύμφωνα με νέα ομάδα που αυτοαποκαλείται Περιβαλλοντική Πρωτοβουλία Νεολαίας,
το μέλλον ανήκει στα παιδιά.
Μα ποιος ηγείται;
Μην περιμένεις πολλά.
Μάλλον θα ξαναβάλουν πλάνα απ' την ομιλία μου στη διαμαρτυρία.
Μεγάλωσα σ' αυτήν την παραλία.
Εδώ έκανα τα πρώτα μου βήματα.
Κι ούτε στους χειρότερους εφιάλτες μου δεν πίστευα πως θα έχανα την παραλία.
Τζον Μπριμ, είσαι ξεδιάντροπος.
Ο Τζον Μπριμ που αναφέρει
είναι ο πιο επιφανής εργολάβος του Σαν Ντιέγκο.
Έχει 30ετές συμβόλαιο με τον Δήμο για τον κολπίσκο.
-Θεέ μου. -Όπως είπε ο Τζον Λένον,
"Η ιδιοκτησία δεν είναι τα εννιά δέκατα του νόμου.
Είναι τα εννιά δέκατα του προβλήματος".
Η ιδέα ότι μπορεί να σου ανήκει η θάλασσα, ο ουρανός, η γη,
είναι μια διεστραμμένη καπιταλιστική φαντασίωση.
Ορίστε, λοιπόν.
Τα παιδιά μας, το μέλλον μας, δεν έχουν μιλήσει ακόμη.
Μάλιστα. Βασικά…
Φανταστικά!
Αυτό θέλαμε, τα παιδιά μπροστά.
Οπότε, είναι τέλειο.
Τέλειο. Ναι.
Σιλ, τι κάνεις μ' αυτά;
-Τα βαράκια; -Ναι, τα βαράκια!
Ο γιατρός δεν απαγόρευσε να γυμνάζω τον κορμό μου.
-Πολύ ήπια… -Δεν με νοιάζει!
Δεν παράτησα τις ευθύνες μου για να ξανακυλήσεις έτσι.
Δεν σου ζήτησα να παρατήσεις τίποτα, εντάξει;
Ας πήγαινες στην παραλία.
Μόνο που ίσως ψυλλιάστηκες ότι δεν σε χρειάζονται εκεί
κι όποιος έχει τηλεόραση το ξέρει πια.
Θα υποθέσω ότι μιλάνε τα φάρμακα.
Δες τι ζωγράφισα!
Μην πειράζεις ό,τι δεν είναι δικό σου!
Και θες κι άλλο παιδί;
Έλα, αγάπη μου.
Πάμε στο πάρκο. Η μανούλα πρέπει να ξεκουραστεί.
Τι σκατά έχεις πάθει;
Τόσο αδύναμη είσαι;
Δεν μπορείς ν' αφήσεις τον άντρα σου. Να τρέξεις την επιχείρησή σου.
Και ξεσπάς στο παιδί σου;
Λες να ξεχάσει ποτέ τι είπες;
Θα είσαι ανεξίτηλα σκληρή στη μνήμη της.
Λογικό δεν είναι, όμως;
Η μαμά σου καταστρέφει το παιδί της. Εσύ το δικό σου.
Ασταμάτητα, ώσπου η εγγονή σου να πάρει υπερβολική δόση σε σταθμό λεωφορείων,
χωρίς φίλους.
Δεν είσαι καλύτερη. Χειρότερη είσαι. Απλώς φύγε! Φύγε!
Δεν είσαι καλύτερη απ' αυτό. Δεν είσαι καλύτερη απ' αυτό.
Ποτέ δεν ήσουν καλύτερη απ' αυτό.
-Τι διάολο γίνεται εδώ; -Τι;
-Ποιον συναντάς εδώ; -Τι;
-Δεν παίζουν έτσι με τους ανθρώπους! -Πρέπει να φύγεις!
-Δεν τους κάνεις να πιστεύουν κάτι… -Φύγε, σε παρακαλώ!
Φύγε από δω! Έξω!
Νομίζουν ότι μπορούν να μας εξαγοράσουν.
Για μερικές βδομάδες έστω.
Μπαλώνουν τον πόνο που προκαλούν με μετρητά, γαμώτο.
-Ωραία θα 'ναι, ε; -Αφού τα χρειαζόμαστε.
Και μεγαλώνεις πιστεύοντας ότι το καλό υπερτερεί του κακού.
Οι αντιπαθητικοί τρελογιατροί μπροστά σε κάτι υπερβολικό;
Μιλάμε για πολύ ψέμα.
Για να κερδίσουμε,
πρέπει ν' αρχίσουμε να μιλάμε τη γλώσσα τους.
Εννοείς γιάπικες μαλακίες;
Εννοώ εκβιασμό.
Έχω ράμματα για τη γούνα τους.
Κάτι πολύ κακό.
Ξέρεις κάτι;
Για τη Σίλα και τον άντρα της;
Όχι τον άντρα της.
Αιμορραγείς.
Έχω ένα κουτί έκτακτης ανάγκης στο πορτ μπαγκάζ.
-Πάω να το φέρω. -Όχι. Μη.
Τουλάχιστον, άσε με να…
Πέθανε ο μπαμπάς μου.
Πότε;
Πριν δυο βδομάδες.
Και μετά έπρεπε να κάνω μια εγχείρηση.
Αλλά…
Όλα καλά. Τελείωσε.
Λυπάμαι.
Δεν είχα νέα σου, οπότε…
μ' έπιασε λίγο…
Συγγνώμη.
Όχι, νόμιζες ότι ερχόμουν εδώ να δω κάποιον άλλο.
Είναι κάτι πολύ χειρότερο.
Εγώ είμαι κάποια άλλη όταν έρχομαι εδώ.
Είναι αηδιαστικό, αλλά είμαι εγώ.
Δεν χρειάζεται να μείνεις.
Φύγε αν θες. Δεν πειράζει.
ΣΩΜΑ ΑΠΟ ΤΗ ΣΙΛΑ ΜΙΑ ΕΠΩΝΥΜΙΑ LIFESTYLE
Υποτιτλισμός: Εύα Τανταλίδου